open-index/open-wikipedia-markdown huggingface dataset:
மச்சிலிப்பட்டினம் சட்டமன்றத் தொகுதி

**மச்சிலிப்பட்டினம் சட்டமன்றத் தொகுதி** (*Machilipatnam Assembly constituency*) என்பது இந்தியாவின் ஆந்திரப் பிரதேசத்தின் கிருஷ்ணா மாவட்டத்தில் உள்ள ஒரு மாநில சட்டமன்றத் தொகுதி ஆகும். இது கன்னவரம், குடிவாடா, பெடனா, அவனிகத்தா, பாமர்ரு மற்றும் பெனமலூர் ஆகிய சட்டமன்றத் தொகுதிகளுடன் மச்சிலிப்பட்டினம் மக்களவைத் தொகுதியின் ஏழு சட்டமன்றத் தொகுதிகளுள் ஒன்றாகும். 2019 ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரஸ் கட்சியின் சார்பில் போட்டியிட்டு வெற்றி பெற்ற பெர்னி வெங்கடராமையா இத்தொகுதியின் தற்போதைய சட்டமன்ற உறுப்பினர் ஆவார். இத்தொகுதியில் மார்ச்சு 2019 நிலவரப்படி மொத்தம் 184,506 வாக்காளர்கள் இருந்தனர்.

## மண்டலங்கள்
மச்சிலிப்பட்டினம் மண்டலம் மட்டுமே இந்தச் சட்டமன்றத் தொகுதியினுள் உள்ள ஒரே மண்டலம்.

## சட்டமன்ற உறுப்பினர்கள்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
சிவன் கோயில்

**சிவன் கோயில்** (*Siva temple*) என்பது இந்துக் கோயிலின் கருவறையில் வீற்றிருக்கும் மூலவர் தெய்வம் சிவன் (லிங்கத் திருமேனி) அம்சமாக இருக்கும் பட்சத்தில் அக்கோயில் சிவன் கோயில் என்றழைக்கப்படுகிறது. சிவன் லிங்கம் என்பது மனிதர்களுடைய ஆத்மா என்று சொல்கிறது. ஆத்மா என்பது ஆண் மற்றும் பெண் என்னும் வேறுபாடு கிடையாது. ஆண் மனிதர்களுக்கும் ஆத்மா உண்டு மற்றும் பெண் மனிதர்களுக்கும் ஆத்மா உண்டு. கடவுள் சிவனை வணங்கும் பக்தர்கள் எந்த உயிர்களையும் துன்புறுத்தக்கூடாது. எந்த உயிர் மனதையும் பண்படப்பேசக்கூடாது. அந்த அம்சமானது வெவ்வேறு திருநாமங்கள் கொண்டு காணப்படுகின்றது. உதாரணமாக, சுந்தரேசுவரர், நடராசர், ஆதி சொக்கநாதர், ஏகாம்பரநாதர், பிரம்மபுரீசுவரர், அகத்தீசுவரர், ஐயாறப்பர், லிங்கேசுவரர், கபாலீசுவரர், காசிவிசுவநாதர், கைலாசநாதர், சோமநாத சுவாமி, அக்கினீசுவரர், வெள்ளீசுவரர், ஆதிமூலேசுவரர், வைத்தியநாத சுவாமி, நீலகண்டேசுவரர், நாகநாதர், சொர்ணபுரீசுவரர், சோமலிங்கேசுவரர், லிங்கோற்பவர், சந்திரசேகரர், கந்தழீசுவரர் மற்றும் பட்டீசுவரர் ஆகிய திருநாமங்களில், கோயில்களில் சிவன் அருள்பாலிக்கிறார். சிவன் கோயிலானது, சைவ வழிபாட்டு நெறிமுறைகளைப் பின்பற்றி, பூசைகள் நடைபெறும் தலமாக விளங்குகிறது.

மதுரையில், சுந்தரேசுவரர் என்ற திருநாமம் பெற்று மீனாட்சி அம்மன் கோயிலில் சிவன் வீற்றிருக்கிறார். காஞ்சிபுரத்தில், ஏகாம்பரநாதர் கோயிலில் சிவபெருமான் கோயில் கொண்டுள்ளார். சென்னையின் மயிலாப்பூரில், கபாலீசுவரர் கோயிலில் சிவன் காட்சியளிக்கிறார். சிதம்பரத்தில், நடராசர் கோயிலில் சிவன் பக்தர்களுக்கு அருள்பாலிக்கிறார். சிவன் கோவில்களுக்கு சென்று சிவபெருமானை வணங்கும் மக்களுக்கு நல்ல ஒழுக்கம் வளர்க்கும். மனிதர்களுக்கு மனித நேயம் குணம்மும் வளர்க்கும். மன அமைதி வளர்க்கும்.

தமிழ்நாட்டில் 575 சிவன் கோவில்கள் உள்ளது.

தமிழ்நாடு சிவன் கோவில்கள் பட்டியல்கள்:-
#சென்னை மாவட்டத்தில் 15 சிவன் கோவில்கள் உள்ளது.
#செங்கல்பட்டு மாவட்டத்தில் 145 சிவன் கோவில்கள் உள்ளது.
#வட ஆற்காடு மாவட்டத்தில் 25 சிவன் கோவில்கள் உள்ளது.
#தென் ஆற்காடு மாவட்டத்தில் 40 சிவன் கோவில்கள் உள்ளது.
#சேலம் மாவட்டத்தில் 20 சிவன் கோவில்கள் உள்ளது.
#கோயம்புத்தூர் மாவட்டத்தில் 25 சிவன் கோவில்கள் உள்ளது.
#திருச்சிராப்பள்ளி மாவட்டத்தில் 45 சிவன் கோவில்கள் உள்ளது.
#தஞ்சாவூர் மாவட்டத்தில் 155 சிவன் கோவில்கள் உள்ளது.
#மதுரை மாவட்டத்தில் 40 சிவன் கோவில்கள் உள்ளது.
#திருநெல்வேலி மாவட்டத்தில் 50 சிவன் கோவில்கள் உள்ளது.
#கன்னியாகுமரி மாவட்டத்தில் 15 சிவன் கோவில்கள் உள்ளது.
மொத்தம் எண்ணிக்கையில் ஐந்நூற்று ஐம்பத்தைந்து  சிவன் கோவில்கள் தமிழ்நாட்டில் உள்ளது.

ஓம் நமச்சிவாய 

தென்னாடுடைய சிவனே போற்றி.

## மேற்கோள்கள்

பகுப்பு:சிவன் கோயில்கள்
மேகாலயா ஐக்கிய ஜனநாயக முன்னணி

**மேகாலயா ஐக்கிய ஜனநாயக கட்சி** (**People's Democratic Front (PDF)**, வடகிழக்கு இந்தியாவின் மேகாலயா மாநிலத்தில் 2017ஆம் ஆண்டு முதல் செயல்படும் பதிவு செய்யப்பட்ட மாநிலக் கட்சி ஆகும். இதன் தலைவர்கள் பி. என். சியாம் மற்றும் ஏ. எல். மாவ்லாங் ஆவார். தற்போது  இக்கட்சி வடகிழக்கு ஜனநாயகக் கூட்டணியில் அங்கம் வகிக்கிறது.

இக்கட்சி மேகாலயாவின் பழங்குடி மக்களான காசி மற்றும் காரோ மக்களின் முன்னேற்றத்திற்காக பாடுகிறது.

2018 மேகாலயா சட்டமன்றத் தேர்தலில் இக்கட்சி  1,28,413 (8.2%) வாக்குகளையும் மற்றும் 4 சட்டமன்ற உறுப்பினர்களையும் பெற்றுள்ளது. a

## References

பகுப்பு:இந்திய அரசியல் கட்சிகள்
பகுப்பு:மேகாலயாவில் அரசியல்
பகுப்பு:மேகாலயா அரசியல் கட்சிகள்
பிள்ளையார் கோயில்

**பிள்ளையார் கோயில்** என்பது இந்துக் கோயிலின் கருவறையில் வீற்றிருக்கும் மூலவர் தெய்வம் பிள்ளையார் அம்சமாக இருக்கும் பட்சத்தில் அக்கோயில் பிள்ளையார் கோயில் என்று அழைக்கப்படுகிறது. விநாயகர் கோயில் என்ற மற்றொரு பெயரும் உண்டு. பிள்ளையார் அம்சமானது, வெவ்வேறு திருநாமங்கள் மற்றும் தோற்றங்கள் கொண்டு விளங்குகிறது. எடுத்துக்காட்டாக, கற்பக விநாயகர், முக்குறுணி விநாயகர், கணபதி, உச்சிட்ட கணபதி, முந்தி விநாயகர், கணேசர், கணநாதர், வலம்புரி விநாயகர், சித்தி விநாயகர், சிவசக்தி விநாயகர், விக்கினேசுவரன், சக்தி கணபதி, சித்தி புத்தி விநாயகர், இலட்சுமி கணபதி, நர்த்தன கணபதி, வல்லப கணபதி, வரசித்தி விநாயகர் மற்றும் விக்ன விநாயகர் என‌ முக்கியமான சிலவற்றைக் குறிப்பிடலாம்.

சிவகங்கை பிள்ளையார்பட்டியில், கற்பக விநாயகர் கோயில் திருநெல்வேலி மணிமூர்த்தீஸ்வரத்தில், உச்சிட்ட கணபதி கோயில் கோயம்புத்தூர் புலியகுளத்தில், முந்தி விநாயகர் கோயில் மதுரையில், மீனாட்சி அம்மன் கோயிலில் முக்குறுணி விநாயகர் சன்னதி, சென்னையின் இராயபுரம் பகுதியில் வரசித்தி விநாயகர் கோயில் ஆகியவை சில முக்கியமான பிள்ளையார் கோயில்களாகும்.
## மேற்கோள்கள்

பகுப்பு:பிள்ளையார் கோயில்கள்
புட்டபர்த்தி சட்டமன்றத் தொகுதி

**புட்டபர்த்தி சட்டமன்றத் தொகுதி** (*Puttaparthi Assembly constituency*) என்பது இந்தியாவின் ஆந்திரப் பிரதேச சட்டப் பேரவையின் ஒரு தொகுதியாகும். ஸ்ரீ சத்ய சாய் மாவட்டத்தில் உள்ள 7 தொகுதிகளில் இதுவும் ஒன்று.

தற்போது இதன் சட்டமன்ற உறுப்பினராக ஒய். எஸ். ஆர். காங்கிரஸ் கட்சியின் துட்டுகுண்டா ஸ்ரீதர் ரெட்டி இத்தொகுதியைப் பிரதிநிதித்துவப்படுத்துகிறார்.

## கண்ணோட்டம்
இது ஸ்ரீ சத்ய சாய் மாவட்டத்தில் உள்ள மதகாசிரா, இந்துப்பூர், பெனுகொண்டா, ராப்தாடு, தர்மாவரம் மற்றும் கதிரி ஆகிய ஆறு சட்டமன்றத் தொகுதிகளுடன் இந்துபூர் மக்களவைத் தொகுதியின் ஒரு பகுதியாகும்.

## மண்டலங்கள்

## புட்டபர்த்தி சட்டப் பேரவை உறுப்பினர்கள்

## மேலும் பார்க்கவும்
* ஸ்ரீசத்ய சாய் மாவட்டம்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
கதர் ஆறு

**கதர் ஆறு** (*Gadar River*) ஈரான், துருக்கி, ஈராக் ஆகிய நாடுகளின் எல்லைகள் சந்திக்கும் இடத்திற்கு அருகே ஈரானிய சாக்ரோசு மலைகளில் உருவாகும் ஆறு ஆகும். இந்த ஆறு உற்பத்தியாகும் இடத்திலிருந்து முதலில் தென்கிழக்கு திசை நோக்கி பாய்கிறது, பின்னர் உஷ்னு- சோல்டுஸ் பள்ளத்தாக்கு வழியாக தன் போக்கினை கிழக்கு நோக்கி மாற்றுகிறது. பள்ளத்தாக்கை விட்டு வெளியேறிய பிறகு, இந்த ஆறு வடக்கே திரும்பி உருமியா ஏரியின் எல்லையில் சதுப்பு நிலங்களில் பாய்கிறது. ஆற்றின் நீளம் தோராயமாக 100 கிலோமீட்டர்கள் (62 மைல்கள்) ஆகும். இந்த ஆற்றின் வடிகால் படுகை 1900 சதுர கிலோமீட்டர்கள் (730 சதுர மைல்கள்) எனவும் 2123 சதுர கிலோமீட்டர்கள் (820 சதுர மைல்கள்) பலவாறு மதிப்பிடப்பட்டுள்ளது. இதன் நீர் வெளியேற்று வீதம் வினாடிக்கு 0.34 கன சதுர மீட்டர் (12 கன சதுர அடி) ஆகும். உஷ்னு-சோல்டுஸ் பள்ளத்தாக்கு பல ஆயிரம் ஆண்டுகளாக குடியிருப்புப் பகுதிகளாக ஆக்கிரமிக்கப்பட்டுள்ளது என்பதற்கு ஹசன்லு டெபே மற்றும் ஹஜ்ஜி ஃபிரூஸ் டெபே போன்ற இடங்களில் நடந்த அகழ்வாராய்ச்சிகள் சாட்சியமளிக்கின்றன.  

## குறிப்புகள்

## மேற்கோள்கள்
* 
* 

பகுப்பு:ஈரானிய ஆறுகள்
ஆர். பி. பேரங்காடி

**ஆர். பி. பேரங்காடி** (*RP MALL*) இந்தியாவின் கேரள மாநிலம் கொல்லம் நகரில் உள்ள ஒரு வணிக வளாகமாகும். இந்தியாவின் தொழில் அதிபர்களில் ஒருவரான பி. இரவி பிள்ளையின் ஆர். பி. குழுமம் இவ்வணிக வளாகத்தை நடத்துகிறது. கொல்லத்தின் பெரிய  தெருவில் கேரள மாநில போக்குவரத்துக் கழக பேருந்து நிலையத்திற்கு அருகில் இந்த அங்காடி அமைந்துள்ளது. ஆர். பி. பேரங்காடி முன்னதாக கொல்லம் பேரங்காடி என்ற பெயரால் அறியப்பட்டது.http://www.thehindu.com/todays-paper/tp-features/tp-editorialfeatures/it-is-no-small-world/article2848914.ece

ஆர். பி. பேரங்காடி ஏழு தளங்களில் சுமார் 295,000 சதுர அடி (27,400 மீ2) சில்லறை விற்பனை இடத்தைக் கொண்டுள்ளது. இங்கு 2,700 சதுர அடி (250 மீ2) பரப்பளவில் மெக்டொனால்டு உணவகம் உள்ளது.

## மேற்கோள்கள்

பகுப்பு:கொல்லம்
பகுப்பு:கொல்லத்திலுள்ள சுற்றுலாத் தலங்கள்
நந்தியால் சட்டமன்றத் தொகுதி

**நந்தியால் சட்டமன்றத் தொகுதி** (*Nandyal Assembly constituency*) என்பது இந்தியாவின் ஆந்திரப் பிரதேச சட்டப் பேரவையின் ஒரு தொகுதி ஆகும். நந்தியால் மாவட்டத்தில் உள்ள 7 தொகுதிகளில் இதுவும் ஒன்று.

ஒய். எஸ். ஆர். காங்கிரஸ் கட்சியின் சில்பா ரவி சந்திர கிசோர் ரெட்டி தற்போது இத்தொகுதியின் சட்டமன்ற உறுப்பினர் ஆவார்.

## கண்ணோட்டம்
இது கர்நூல் மாவட்டத்தில் உள்ள அலகத்தா, ஸ்ரீசைலம், நந்திகோட்கூர், பன்யம், பனகனப்பள்ளி மற்றும் தோன் ஆகிய ஆறு சட்டப்பேரவைத் தொகுதிகளுடன் நந்தியால் மக்களவைத் தொகுதியின் ஒரு பகுதியாக உள்ளது.

## மண்டலங்கள்

## சட்டமன்ற உறுப்பினர்கள்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
புத்தாத்தான் மாவட்டம்

**புத்தாத்தான் மாவட்டம்**; (மலாய்: *Daerah Putatan*; ஆங்கிலம்: *Putatan District*) என்பது மலேசியா, சபா மாநிலம், மேற்கு கரை பிரிவில் உள்ள ஒரு நிர்வாக மாவட்டம் ஆகும். இந்த மாவட்டத்தின் தலைநகரம் புத்தாத்தான் நகரம் (*Putatan Town*).

சபா, மேற்கு கரை பிரிவில் உள்ள இதர மாவட்டங்களான கோத்தா பெலுட் மாவட்டம் (*Kota Belud District*); கோத்தா கினபாலு மாவட்டம் (*Kota Kinabalu District*), பாப்பார் மாவட்டம் (*Papar District*), பெனாம்பாங் மாவட்டம் (*Penampang District*); ரானாவ் மாவட்டம் (*Ranau District*); துவாரான் மாவட்டம் (*Tuaran District*) ஆகிய மாவட்டங்களுடன் ஒரு பகுதியாக இந்த புத்தாத்தான் மாவட்டமும் அமைந்து உள்ளது.

## சொற்பிறப்பியல்

புத்தாத்தான் மாவட்டத்தின் பெயர் *புத்தாட்* (*Putat*) என்பதில் இருந்து உருவானது. ஒரு காலத்தில் புத்தாத்தான் பகுதியில் *புத்தாட்* எனும் அதிகமாய்ப் பூக்கும் மரங்கள் இருந்தன. அந்த வகை மரங்கள் புத்தாத்தான் சதுப்புநிலங்களில் அதிகமாக இருந்ததால் அந்த இடத்திற்கு புத்தாத்தான் என்று பெயர் வந்தது.

## பொது

புத்தாத்தான் மாவட்டத்தின் தலைநகரமான புத்தாத்தான் நகரம், கோத்தா கினபாலு பெருநகரப் பகுதியின் (*Greater Kota Kinabalu*) துணைக்கோள் நகரங்களில் ஒன்றாகும். புத்தாத்தான் நகருக்கு அருகாமையில் பெத்தகாஸ் (Petagas) எனும் மற்றும் ஒரு துணைக்கோள் நகரமும் உள்ளது.

இந்த நகரத்திற்குக் கிழக்கில் பெனாம்பாங் மாவட்டம்; தெற்கில் பாப்பார் மாவட்டம்; வடக்கில் கோத்தா கினபாலு மாவட்டம் ஆகிய மாவட்டங்கள் உள்ளன. இந்த மாவட்டங்களுக்கு நடுவில் தான் புத்தாத்தான் நகரம் அமைந்துள்ளது. மேற்கில் தென் சீனக் கடல் உள்ளது.

## வரலாறு

1884-ஆம் ஆண்டில் புரூணை சுல்தானகத்தின் ஆட்சியின் கீழ்; பிரித்தானிய வடக்கு போர்னியோ நிறுவனத்தின் கீழ்; பிரித்தானிய ஆட்சியில்; இந்தப் புத்தாத்தான் நகரம் ஒரு நிர்வாக மையமாக மாற்றப்பட்டது.

புத்தாத்தான் நகரில் டூசுன் சமூகத்தினர் பெரும்பான்மை இனத்தவராய் வாழ்கிறார்கள். அடுத்த நிலையில் புரூணை மலாய்க்காரர்கள், கடசான் பழங்குடி மக்கள், பஜாவு பழங்குடி மக்கள் மற்றும் சீனர்கள் வாழ்கிறார்கள்.

### புத்தாத்தான் மாவட்ட மன்றம்

2010 ஆகஸ்டு 2-ஆம் தேதி, பெனாம்பாங் மாவட்டத்தில் இருந்து தனி மாவட்டமாக புத்தாத்தான் மாவட்ட மன்றம் (Putatan District Council) நிறுவப்பட்டது. 2011-ஆம் ஆண்டு முதல், பாதுகாப்பு மற்றும் கல்வித்துறை தொடர்பான விசயங்கள் மட்டுமே பெனாம்பாங் மாவட்ட மன்றத்தின் அதிகார வரம்பிற்கு உட்பட்டவையாக  உள்ளன.

மற்ற அனைத்து அதிகாரப்பூர்வத் துறைகளிலும், புத்தாத்தான் மாவட்ட மன்றத்திற்கு முழுமையாக தகுதி வழங்கப்பட்டு உள்ளது.

## மக்கள்தொகை
2010-ஆம் ஆண்டு மக்கள்தொகை கணக்கெடுப்பின்படி, புத்தாத்தான் மாவட்டத்தின் மக்கள்தொகை சுமார் 54,733 என மதிப்பிடப்பட்டு உள்ளது, முக்கியமாக புரூணை மலாய் மக்கள்; பஜாவு மக்கள்; மற்றும் கணிசமான எண்ணிக்கையில் கடசான்-டூசுன்; சீனர்களும் உள்ளனர்.

## காட்சியகம்

File:Sabah Malaysia Lok-Kawi-Pengalat-Road-01.jpg|லோக் காவி-பெங்கலாட் சாலை
File:Putatan Sabah LokKawiWildlifePark-03.jpg|லோக் காவி வனவிலங்கு பூங்கா
File:Putatan Sabah One-Place-Mall-01.jpg|ஒன் பிளேஸ் மால்
File:Petagas Sabah PetagasWarMemorial-15.jpg|பெதகாஸ் போர் நினைவுச்சின்னம்
File:Putatan Sabah Balai-Cerap-Al-Biruni-Negeri-Sabah-01.jpg|சபா அல்-பிருனி கண்காணிப்பகம்


## மேலும் பார்க்கவும்
* மலேசியாவின் மாவட்டங்கள்

## மேற்கோள்


## மேலும் படிக்க

* 
* 

## வெளி இணைப்புகள்

பகுப்பு:Coordinates on Wikidata
பகுப்பு:சபா
பகுப்பு:மலேசியாவின் மாவட்டங்கள்
பகுப்பு:சபா மாநிலத்தின் மாவட்டங்கள்‎
எம். ஏ. பேபி

**மரியம் அலெக்சாண்டர் பேபி** (*Mariam Alexander Baby*), ஓர் இந்திய அரசியல்வாதியும்  கேரளாவைச் சேர்ந்த  இந்தியப் பொதுவுடமைக் கட்சி (மார்க்சிஸ்ட்) உறுப்பினரும் ஆவார். இவர் 2025 ஆம் ஆண்டு ஏப்ரல் 2 முதல் 6 வரை நடைபெற்ற கட்சியின் தேசிய மாநாட்டில் அக்கட்சியின் அகில இந்தியப் பொது செயலாளராகத் தேர்ந்தெடுக்கப்பட்டார்.

## தனிப்பட்ட வாழ்க்கை
பி. எம். அலெக்சாண்டர், லில்லி அலெக்சாண்டர் இணையருக்கு, 1954-ஆம் ஆண்டு ஏப்ரல் மாதம் 5-ஆம் தேதியன்று  கேரளாவின் கொல்லம் மாவட்டத்தில் உள்ள பிராக்குளத்தில் மரியம் அலெக்சாண்டர் பேபி பிறந்தார். பிராக்குளம் கீழ்நிலைப் பள்ளியிலும் பிராக்குளம் என்எசுஎசு உயர்நிலைப் பள்ளியிலும் பள்ளிப்படிப்பை முடித்தார். உயர்நிலைப் பள்ளிப் பருவத்தில் தான் அரசியலில் முதன்முதலில் அறிமுகமானார். அடிப்படைப் பள்ளிப் படிப்பை முடித்த பேபி, மேல் படிப்புக்காக கொல்லம் எசு.என் கல்லூரிக்குச் சென்றார். பின்னர், இக்கல்லூரியிலேயே அரசியல் அறிவியலில் இளங்கலைப் படிப்பில்  சேர்ந்தார். ஆனால், இவர் நெருக்கடிநிலை காலத்தின் போது சிறையில் இருந்ததால் இறுதியாண்டு தேர்வு எழுத முடியவில்லை.

பேபி பெட்டி லூயிசை மணந்தார். இவர்களுக்கு அசோக் பெட்டி நெல்சன் என்ற மகன் உள்ளார்.

## அரசியல் வாழ்க்கை
பேபி பிராக்குளத்தில் உள்ள என்எசுஎசு உயர்நிலைப் பள்ளியில் படிக்கும் போது , இந்திய மாணவர் கூட்டமைப்புக்கு முன்னோடியாக இருந்த கேரள மாணவர் கூட்டமைப்பில் சேர்ந்தார். இந்திய மாணவர் கூட்டமைப்பு, இந்திய சனநாயக இளைஞர் கூட்டமைப்பு, இந்திய பொதுவுடமைக்  கட்சி (மார்க்சியம்) ஆகியவற்றில் பல பொறுப்பான பதவிகளை வகித்துள்ளார். 2006-2011 காலகட்டத்தில் கேரளாவில் கல்வி அமைச்சராக இருந்தார்.

2014 ஆம் ஆண்டு நடைபெற்ற இந்திய பொதுத் தேர்தலில் புரட்சிகர சோசலிசக் கட்சியின் என்.கே.பிரேமச்சந்திரனை எதிர்த்துக் கொல்லத்தில் போட்டியிட்டுத் தோற்றார்.

## மேற்கோள்கள்

## புற இணைப்புகள்

* Website 

பகுப்பு:பதின்மூன்றாவது கேரளச் சட்டமன்ற உறுப்பினர்கள்
பகுப்பு:இந்திய இறைமறுப்பாளர்கள்
பகுப்பு:வாழும் மக்கள்
பகுப்பு:1954 பிறப்புகள்
பகுப்பு:மலையாள அரசியல்வாதிகள்
மணி குமார் சர்மா

**டாக்டர் மணி குமார் சர்மா** (*Dr. Mani Kumar Sharma*) ஒரு இந்திய அரசியல்வாதி. சிக்கிம் கிராந்திகாரி மோர்ச்சாவின் உறுப்பினராக 2019 சிக்கிம் சட்டப் பேரவைத் தேர்தலில் கம்டாங்-சிங்டாமிலிருந்து சிக்கிம் சட்டப் பேரவைக்குத் தேர்ந்தெடுக்கப்பட்டார். இவர் பிஎஸ் கோலே அமைச்சரவையில் சுகாதார, மனித சேவைகள் மற்றும் குடும்ப நலம், சமூக நீதி மற்றும் அதிகாரமளித்தல் அமைச்சராக உள்ளார் 

## மேற்கோள்கள்

பகுப்பு:வாழும் மக்கள்
பகுப்பு:1976 பிறப்புகள்
பகுப்பு:இந்திய அரசியல்வாதிகள்
தசையியல்

**தசையியல்** (*Myology*) என்பது தசைகளின் அமைப்பு, செயல்பாடு மற்றும் நோய்கள் பற்றி ஆய்வு செய்யும் ஓர் அறிவியல் பிரிவாகும்.  தசை அமைப்பில் எலும்புத் தசைகள், மென் தசைகள்
இதயத் தசைகள் என மூன்று வகை தசைகள் உள்ளன. எலும்புத் தசை உடலின் பாகங்களை நகர்த்த அல்லது நிலைநிறுத்துவதற்காகச் சுருங்குகிறது  (எ.கா., மூட்டுகளில் வெளிப்படும் எலும்புகள்), மென் தசை  மற்றும் இதயத் தசைகள் திரவங்கள் மற்றும் உட்கொண்ட பொருட்களின் ஓட்டத்தை தூண்டும், வெளியேற்றும் அல்லது கட்டுப்படுத்துகின்றன. 

மனித உடலில் எலும்பு மண்டலம் மற்றும் நரம்பு மண்டலத்துடன் இணைந்து தசை மண்டலமும் உடலசைவிற்கு உதவுகிறது. தசைகள் சுருங்கி விரியும் தன்மை கொண்டவை. அதனால் அவை உடல் அசைவிற்கு உதவுகின்றன. தசைகள் உடலை சரியான நிலையில் வைத்துக் கொள்ளவும், உடல் நிலைப்பாட்டைப் பாதுகாத்துக் கொள்ளவும் உதவுகின்றன.

## மேற்கோள்கள்

## புற இணைப்புகள்
* British Myology Society

பகுப்பு:உடலியங்கியல்
வசந்த் சவான்

**வசந்த் சவான்** (*Vasant Chavan*)   (1942 - 11 ஜூலை 2006) மகாராஷ்டிர மாநிலத்திலிருந்து மாநிலங்களவை உறுப்பினராக 25 ஏப்ரல் 2005 முதல் 2 ஏப்ரல் 2006 வரை தேசியவாத காங்கிரஸ் கட்சி வேட்பாளராக இருந்தார்.  அப்போதைய சிவசேனா மாநிலங்களவை உறுப்பினர் சஞ்சய் நிருபம் பதவி விலகியதைத் தொடர்ந்து இடைத்தேர்தலில் போட்டியின்றி தேர்வு செய்யப்பட்டார். இவர் 03/04/2006 முதல் 02/04/2012 வரை இரண்டாவது முறையாக தேர்ந்தெடுக்கப்பட்டார். 

இவர் 2004 வரை 3 முறை மகாராஷ்டிர சட்டமன்ற உறுப்பினராக இருந்தார். இவருக்கு மேதார் வால்மீகி சமூகத்தினரிடையே ஒரு பெரிய அளவிலான பின்தொடர்பவர்கள் இருந்தனர். இவரது சிறந்த கல்விச் சாதனகைள் இவருக்கு சரத் பவார் போன்ற அரசியல் தலைவர் உட்பட பல இரசிகர்களைப் பெற்றுத் தந்துள்ளது. 

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:2006 இறப்புகள்
பகுப்பு:1942 பிறப்புகள்
பகுப்பு:மகாராட்டிர அரசியல்வாதிகள்
வித்யாசாகர் சட்டமன்ற தொகுதி

**வித்யாசாகர் சட்டமன்றத் தொகுதி** *(Vidyasagar Assembly constituency)* என்பது இந்தியாவின் மேற்கு வங்காள மாநிலத்தில் உள்ள கொல்கத்தா மாவட்டத்தின் ஒரு சட்டமன்றத் தொகுதியாகும்.

## கண்ணோட்டம்
எல்லை நிர்ணய ஆணையத்தின் உத்தரவுகளின் விளைவாக, மேற்கு வங்காளத்தில் உள்ள வித்யாசாகர் சட்டமன்றத் தொகுதி  2011 ஆம் ஆண்டில் இருந்து நிறுத்தப்பட்டது.

இது கல்கத்தா வடகிழக்குத் (மக்களவைத் தொகுதி) தொகுதியின் பகுதியாக இருந்தது. 

## சட்டமன்ற உறுப்பினர்கள்

## முடிவுகள்

### 1977-2006
2006 மாநில சட்டமன்றத் தேர்தல்களில்,  இந்தியப் பொதுவுடைமைக் கட்சி (மார்க்சிஸ்ட்) இன் அனாதி குமார் சாஹு 157 வித்யாசாகர் சட்டமன்றத் தொகுதியில் தனது நெருங்கிய போட்டியாளரான காங்கிரஸின் பிரயால் சௌத்ரியை தோற்கடித்து வெற்றி பெற்றார். 2001 ஆம் ஆண்டில் திரிணாமுல் காங்கிரசின் மஹுவா மோண்டலை  இந்தியப் பொதுவுடைமைக் கட்சி(மார்க்சிஸ்ட்) -இன் லக்ஷ்மி காந்தா டே தோற்கடித்தார்  காங்கிரசின் தபசு ராய் 1996 ஆம் ஆண்டில் சிபிஐ(எம்) இன் டாக்டர் அபிர் லால் முகர்ஜியை தோற்கடித்தார்  . இந்தியப் பொதுவுடைமைக் கட்சி(மார்க்சிஸ்ட்) -இன் லக்ஷ்மி காந்தா டே 1991 இல் காங்கிரஸின் தபசு ராய்,  1987 ஆம் ஆண்டில் காங்கிரசின் சமீர் சக்ரவர்த்தி,  மற்றும் 1982 இல் காங்கிரஸின் பிரேன் மஹந்தி  ஆகியோரைத் தோற்கடித்தார். இந்தியப் பொதுவுடைமைக் கட்சி(மார்க்சிஸ்ட்) -இன் சமர் குமார் ருத்ரா 1977 ஆம் ஆண்டில் ஜனதா கட்சியின் தபன் குமார் சிக்தாரை தோற்கடித்தார்  

### 1951-1972
காங்கிரசின் எம்.டி. ஷம்சுஜோஹா 1972  மற்றும் 1971  ஆகிய இரண்டு ஆண்டுகளிலும் இந்தியப் பொதுவுடைமைக் கட்சி(மார்க்சிஸ்ட்) -இன் சமர் குமார் ருத்ராவை தோற்கடித்தார். சிபிஐ(எம்)இந்தியப் பொதுவுடைமைக் கட்சி(மார்க்சிஸ்ட்) -இன் சமர் குமார் ருத்ரா 1969 ஆம் ஆண்டில் வெற்றி பெற்றார்  காங்கிரசின் மிருணாள் காந்தி ருத்ராவை தோற்கடித்தார். நாராயண் சந்திர ராய் இந்தியப் பொதுவுடைமைக் கட்சி(மார்க்சிஸ்ட்)  ஐ பிரதிநிதித்துவப்படுத்தி 1967 ஆம் ஆண்டில் வெற்றி பெற்றார்  காங்கிரசின் டி.எல். டட்டைத் தோற்கடித்தார். நாராயண் சந்திர ராய் இந்தியப் பொதுவுடைமைக் கட்சியைப் பிரதிநிதித்துவப்படுத்தி 1962 ஆம் ஆண்டில் வெற்றி பெற்றார். இவர் காங்கிரசின் பி.ஹல்டரை தோற்கடித்தார் மற்றும் 1957  காங்கிரசின் சங்கர் பிரசாத் மித்ராவை தோற்கடித்தார். சுதந்திர இந்தியாவின் முதல் தேர்தலில் வித்யாசாகர் சட்டமன்றத் தொகுதியில் சுயேச்சை வேட்பாளராகப் போட்டியிட்ட நாராயண் சந்திர ராய், காங்கிரசின் நளின் சந்திர பாலை தோற்கடித்து வெற்றி பெற்றார். 

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
விஜயவாடா கிழக்கு சட்டமன்றத் தொகுதி

**விஜயவாடா கிழக்கு சட்டமன்றத் தொகுதி** (*Vijayawada East Assembly constituency*) அல்லது **படமாடா** என்பது இந்தியாவின் ஆந்திரப் பிரதேசத்தின் என். டி. ஆர். மாவட்டத்தில் உள்ள ஒரு சட்டமன்றத் தொகுதியாகும். எல்லை நிர்ணய உத்தரவுகளின்படி (1967), இந்தத் தொகுதி உருவாக்கப்பட்டது.  இது திருவூரு, விஜயவாடா மத்திய, விஜயவாடா மேற்கு, மைலவரம், நந்திகாமம் மற்றும் ஜக்கையபேட்டா ஆகியவற்றுடன் விஜயவாடா மக்களவைத் தொகுதியின் ஏழு சட்டமன்றத் தொகுதிகளுள் ஒன்றாகும். 2019 ஆந்திரப் பிரதேச சட்டப் பேரவைத் தேர்தலில் தெலுங்கு தேசம் கட்சி வேட்பாளராகப் போட்டியிட்டு வெற்றி பெற்ற காடே ராமமோகன் இத்தொகுதியின் தற்போதைய சட்டமன்ற உறுப்பினர். மார்ச்சு 25, 2019-ன் படி இத்தொகுதியில் மொத்தம் 275,655 வாக்காளர்கள் உள்ளனர்.

## மண்டலங்கள்
சட்டமன்றத் தொகுதியை உருவாக்கும் மண்டலம் மற்றும் பகுதிகள்:
 

## சட்டமன்ற உறுப்பினர்கள்
தெலுங்கு தேசம் கட்சியின் தற்போதைய சட்டமன்ற உறுப்பினர் காடே ராமமோகன்.

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
ஜஸ்வாம்-பராக்பூர் சட்டமன்றத் தொகுதி

**ஜஸ்வாம்-பராக்பூர் சட்டமன்றத் தொகுதி** (*Jaswan-Pragpur Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது காங்ரா மாவட்டத்தில் உள்ளது. ஹமீர்ப்பூர் மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 11 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:இமாச்சலப் பிரதேச சட்டமன்றத் தொகுதிகள்
பகுப்பு:காங்ரா மாவட்டம்
டெல்லா எச். ரானே

**டெல்லா ஹைடன் "மாவ்" ரானே** (*Della Hayden "Maw" Raney*) (ஜனவரி 10, 1912 - அக்டோபர் 23, 1987) இராணுவ செவிலியர் படையில் ஒரு அமெரிக்க செவிலியர் ஆவார். இரண்டாம் உலகப் போரில் பணிக்கு அறிக்கை செய்த முதல் ஆப்பிரிக்க அமெரிக்க செவிலியர் ஆவார்.  இவரே தலைமை செவிலியராக நியமிக்கப்பட்ட முதல் நபரும் ஆவார்.  1944 ஆம் ஆண்டில், இவர் கேப்டனாக பதவி உயர்வு பெற்ற இராணுவ விமானப்படையுடன் இணைந்த முதல் கறுப்பின செவிலியர் ஆனார், பின்னர் 1946 ஆம் ஆண்டில்  பதவி உயர்வு பெற்றார். ரானே 1978 ஆம் ஆண்டில் இராணுவத்தில் இருந்து ஓய்வு பெற்றார்.

டெல்லா எச். ரானே ஜனவரி 10, 1912 அன்று வர்ஜீனியாவின் சஃபோல்க்கில் பிறந்தார்.  இவர் 1937 இல் லிங்கன் ஹாஸ்பிடல் ஸ்கூல் ஆஃப் நர்சிங்கில் பட்டம் பெற்றார்  லிங்கனில், இவர் ஒரு அறுவை சிகிச்சை மேற்பார்வையாளராக பணிபுரிந்தார், மேலும் இராணுவத்தில் சேருவதற்கு முன்பு, வர்ஜீனியாவின் நோர்போக் சமூக மருத்துவமனை மற்றும் வின்ஸ்டன்-சேலத்தில் உள்ள கேபி ரெனால்ட்ஸ் மருத்துவமனையிலும் பணிபுரிந்தார்.

ஏப்ரல் 1941 இல், ரானே இராணுவப் பணிக்கு அறிக்கை செய்தார் மற்றும் இரண்டாம் உலகப் போரில் இராணுவ செவிலியர் கார்ப்ஸில் பணியாற்றிய முதல் ஆப்பிரிக்க அமெரிக்க செவிலியர் ஆவார்.   ரானே, இரண்டாவது லெப்டினன்டாக நியமிக்கப்பட்டார், முதலில் ஃபோர்ட் பிராக்கில் நிறுத்தப்பட்டார், அங்கு இவர் செவிலியர் மேற்பார்வையாளராக பணியாற்றினார்.  அடுத்த ஆண்டு, இவர் டஸ்கேஜி இராணுவ விமான கள நிலைய மருத்துவமனைக்கு மாற்றப்பட்டார்.  அங்கு தலைமை செவிலியராக பணிபுரிந்து 1944 ஆம் ஆண்டில் கேப்டனாக பதவி உயர்வு பெற்றார். 1944 இல், அவர் ஹுவாச்சுகா கோட்டைக்கு மாற்றப்பட்டார்.  அந்த நேரத்தில், அந்த பதவியைப் பெற்ற மற்றும் இராணுவ விமானப் படையில் பணிபுரிந்த ஒரே கறுப்பினப் பெண் இவரே ஆவார். 1946 ஆம் ஆண்டில், இவர் கேம்ப் பீலில் இருந்து டெர்மினல் விடுப்பில் இருந்தார், அங்கு இவர் தலைமை செவிலியராக பணிபுரிந்தார்.  அந்த ஆண்டு ரானே படைத்தலைவர் பதவிக்கு உயர்த்தப்பட்டார். அமெரிக்க இராணுவத்தில் மேஜர் பதவியைப் பெற்ற முதல் கறுப்பின செவிலியரும் இவரே ஆவார். 1950 களில், இவர் பெர்சி ஜோன்ஸ் இராணுவ மருத்துவ மருத்துவமனையில் நியமிக்கப்பட்டார். 1978 ஆம் ஆண்டில் ஓய்வு பெறும் வரை இராணுவத்தில் பணியாற்றினார்.

1978 ஆம் ஆண்டில் டஸ்கேஜி விமானப்படையினரால் இவர் தனது சேவைக்காக கௌரவிக்கப்பட்டார். சக வீரர்கள் அவளை "மாவ் ரானே" என்று அழைத்தனர்.  அக்டோபர் 23, 1987 அன்று ரானே இறந்தார். டஸ்கேஜி ஏர்மேன் மற்றும் நேஷனல் பிளாக் செவிலியர் சங்கம் 2012 இல் அவரது பெயரில் கல்வி உதவித்தொகை ஒன்றை உருவாக்கியது.

## மேற்கோள்கள்

பகுப்பு:1987 இறப்புகள்
பகுப்பு:1912 பிறப்புகள்
இந்தியக் குடியரசுக் கட்சி (சனநாயகம்)

[வலது|thumb|200x200px| இந்தியாவின் பல்வேறு [தலித் கட்சிகள் பயன்படுத்தும் கொடி]]
**இந்தியக் குடியரசுக் கட்சி (சனநாயகம்)** (*Republican Party of India-Democratic*) என்பதுஇந்தியாவில் செயல்பட்ட அரசியல் கட்சி ஆகும். இக்கட்சியின் தலைவர் டி. எம். காம்ப்ளே ஆவார். டி. எம். காம்ப்ளேவின் மரணத்திற்குப் பிறகு, நந்தா டி. காம்ப்ளே இக்கட்சியின் தலைவரானார்.

இந்தக் கட்சி இந்தியக் குடியரசுக் கட்சியிலிருந்து பிரிந்த குழுவாக இருந்தது. 2004 தேர்தலுக்குப் பிறகு, இது மக்களவையில் சிறிய பிரதிநிதித்துவத்தைக் கொண்டிருந்தது. மேலும் ஆளும் ஐக்கிய முற்போக்குக் கூட்டணியின் ஒரு அங்கமாக இருந்தது. இது மகாராட்டிரா மாநிலத்தில் செயல்படும் கட்சியாக மட்டுமே இருந்தது.

5 மே 2011 அன்று, இந்தியக் குடியரசுக் கட்சி (சனநாயகம்) பாரதிய ஜனதா கட்சித் தலைமையிலான தேசிய ஜனநாயகக் கூட்டணியுடன் தன்னை இணைத்துக் கொண்டது. 2015-ல், பிரதமர் வேட்பாளர் நரேந்திர மோடியின் 26 அரசியல் கூட்டணியில் ஒன்றாகப் பட்டியலிடப்பட்டது.

28 செப்டம்பர் 2015 அன்று, மகாராட்டிராவில் தணிக்கை செய்யப்பட்ட இருப்புநிலைகள் மற்றும் வருமான வரி ஆவணங்களைச் சமர்ப்பிக்காததற்காகப் பதிவு நீக்கப்பட்ட 16 கட்சிகளில் இந்தியக் குடியரசுக் கட்சி (சனநாயகம்)யும் ஒன்று. இதனால், இவர்கள் தங்களது அதிகாரப்பூர்வ தேர்தல் சின்னத்தினை இழந்தனர்.

## மேற்கோள்கள்

பகுப்பு:தலித்திய அரசியல்
பகுப்பு:மகாராட்டிர அரசியல் கட்சிகள்
பால போத இலக்கணம்

பால போத இலக்கணம் என்பது உரைநடையில் எழுதப்பட்ட தமிழ் இலக்கண நூல். திருத்தணிகைக் கந்தப்பையர் குமாரராகிய விசாகப்பெருமாளையர் என்பவரால் இயற்றப்பட்டது.   இந்த நூல் 274 பக்கங்கள் கொண்டது. 419 தலைப்புகளில் தமிழ் இலக்கணம் கூறப்பட்டுள்ளது. 

## எண்ணின் தமிழ்க் குறியீடு
இந்த நூல் அச்சேறிய காலத்தில் தமிழ் எண்  குறியீடுகள் இருவேறு முறைகளில் பதிவேற்றப்பட்டுள்ளன. 10, 100 ஆகிய எண்களுக்கு ஒற்றைக் குறியீட்டு எண்ணைப் பயன்படுத்தும் பழக்கம் இருந்ததை இலக்கணச் செய்தித்தலைப்புக்குத் தரப்படுள்ள.

## வடமொழி எழுத்துக் குறியீடு
படத்தில் தமிழர் பயன்படுத்திய வடமொழி எழுத்துக்கள் உள்ளன. அவற்றைப் பற்றிய செய்தி மேலும் தெரியவில்லை.

## நூல் தரும் குறிப்பு

## பகுப்பு

:எழுத்து அதிகாரம் 
:சொல் அதிகாரம்
::பெயர்ச்சொல்லியல் 
::வினைச்சொல்லியல்
::இடைச்சொல்லியல்
::உரிச்சொல்லியல்
:புணர்ச்சி அதிகாரம்
::உயிர் ஈற்றுப் புணரியல்
::மெய் ஈற்றுப் புணரியல்
::பொதுப் புணரியல்
::வடவெழுத்துப்புணரியல்
:தொடர்மொழி  அதிகாரம்
::தொகைநிலைத் தொடரியல்
::தொகாநிலைத் தொடரியல் 
::பிரயோக-இயல்
::ஒழிபு-இயல்
## விசாகப்பெருமாளய்யர் இயற்றிய பிற நூல்கள்
*யாப்பிலக்கணம்
*அணியிலக்கணம்
*நன்னூல் காண்டிகையுரை
* திருக்கோவையார் உரை
* திருவள்ளுவ மாலை உரை

## மேற்கோள்

பகுப்பு:இலக்கண நூல்கள்
சுமாத்திரா பச்சைக்குருவி

**சுமாத்திரா பச்சைக்குருவி** (*Sumatran leafbird*-*குளோரோப்சிசு மீடியா*) என்பது குளோரோப்சிடே குடும்பத்தில் உள்ள ஒரு வகை பறவை சிற்றினம் ஆகும். இது இந்தோனேசியாவின் சுமாத்திராவில் உள்ள காடு மற்றும் தோட்டங்களில் மட்டுமே காணப்படும் அகணிய உயிரி ஆகும். இது பெரும்பாலும் தங்க முக பச்சைச்சிட்டின் (*கு. ஆரிப்ரான்சு*) துணையினமாகக் கருதப்பட்டது. ஆனால் இரண்டும் மற்றவற்றுடன், உருவ அமைப்பில் விரிவாக வேறுபடுகின்றன. சுமாத்திரா பச்சைக்குருவியின் ஆண் மஞ்சள் (ஆரஞ்சு அல்ல) நெற்றியைக் கொண்டுள்ளது. பெண் குருவி நீல நிற இறக்கைகள் கொண்ட பெண் பச்சைக்குருவியினை ஒத்திருக்கும். ஆனால் மஞ்சள் நிற நெற்றி மற்றும் இறக்கைகள் மற்றும் வால் வரை நீலம் இல்லை (ஆணும் பெண்ணும் மிகவும் ஒத்ததாக இருக்கும் தங்க நெற்றி பச்சைக்குருவியிலிருந்து வேறுபட்டது).

## மேற்கோள்கள்

* Wells, D. R. (2005). Chloropsis media (Sumatran Leafbird). P. 266 in: del Hoyo, J., A. Elliott, & D. A. Christie. eds. (2005). *Handbook of the Birds of the World.* Vol. 10. Cuckoo-shrikes to Thrushes. Lynx Edicions, Barcelona.

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:அகணிய உயிரிகள்
பகுப்பு:இந்தோனேசியப் பறவைகள்
காபோன் செம்பகம்

**காபோன் செம்பகம்** (*Gabon coucal*-*சென்ட்ரோபசு அன்செல்லி*) என்பது குகுலிடே குடும்பத்தில் உள்ள ஒரு வகை குயில் சிற்றினம் ஆகும். இது முக்கியமாக காபோனில் காணப்படுகிறது. கமரூன், அங்கோலா, மத்திய ஆப்பிரிக்கக் குடியரசு, மேற்கு காங்கோ பேசின் மற்றும் எக்குவடோரியல் கினி ஆகிய அண்டை பகுதிகளிலும் காணப்படுகிறது.

## விளக்கம்
காபோன் செம்பகம்  நீளம் வரை வளரும் பெரிய அளவிலான செம்பகம் ஆகும் நீளம். ஆண் பெண் பறவைகள் ஒரே மாதிரியானவை. முதிர்ச்சியடைந்த பறவையின் தலை, கழுத்தின் பக்கங்கள் மற்றும் முதுகு கருப்பு, ஊதா நிறத்தில் பளபளப்பாகக் காணப்படும். இறக்கைகள் அடர் பழுப்பு மற்றும் அடர் கசுகொட்டை நிறத்திலும் வால் கருப்பு-வெண்கலம் பச்சை நிறத்தில் பளபளப்பானது. கண்கள் சிவப்பாகவும், அலகு கருப்பாகவும், பாதங்கள் கருப்பாகவும் இருக்கும். இளம் பறவைகள் முதிர்ச்சியடைந்த பறவைகள் போலத் தோற்றமுடையன ஆனால், கருப்பு நிறமானது பெரும்பாலும் அடர் பழுப்பு நிறமாக மாறுகின்றது.

## பரவலும் வாழிடமும்
காபோன் செம்பகம் வெப்பமண்டல மேற்கு மத்திய ஆபிரிக்காவில் காணப்படுகிறது. இதன் வரம்பில் காபோன் மற்றும் தெற்கு காமரூன், தென்மேற்கு மத்திய ஆப்பிரிக்கக் குடியரசு, மேற்கு காங்கோ, மத்திய காங்கோ ஜனநாயகக் குடியரசு மற்றும் வடமேற்கு அங்கோலாவின் சுற்றியுள்ள நாடுகள் அடங்கும். இது நன்கு வளர்ந்த காடு, இரண்டாம் நிலை காடு, வன விளிம்புகள், சதுப்புநிலம் மற்றும் பயிரிடப்படாத விவசாய நிலங்களில் வாழ்கிறது.

## சூழலியல்
காபோன் செம்பகம் ஒரு மறைந்து வாழும் பறவை, அடர்ந்த அடிமரத்தில் பார்ப்பது எளிதல்ல, ஆனால் குறிப்பாக ஒரு நாள் துவங்கும் நேரத்திலும் முடியும் நேரத்திலும் இதன் அழைப்பைக் கேட்கலாம். இது பெரும்பாலும் தரையில், வெட்டுக்கிளிகள், வண்டுகள், மெல்லுடலி, தவளைகள், பறவைகள், பல்லிகள் மற்றும் சிறிய பாம்புகளை உண்ணும்.இனப்பெருக்கம் பெரும்பாலும் மழைக்காலத்தில் அல்லது ஈரமான பகுதிகளில், இரண்டு ஈரமான பருவங்களுக்கு இடையில் வறண்ட இடைவெளியில் நடைபெறுகிறது.

## மேற்கோள்கள்

பகுப்பு:நடு ஆப்பிரிக்க பறவைகள்
பகுப்பு:செம்பகம்
விஜயவாடா மத்திய சட்டமன்றத் தொகுதி

**விஜயவாடா மத்திய சட்டமன்றத் தொகுதி** (*Vijayawada Central Assembly constituency*) அல்லது **அஜித் சிங் நகர்** என்பது ஆந்திரப் பிரதேசத்தின் என். டி. ஆர். மாவட்டத்தில் உள்ள ஒரு மாநில சட்டப்பேரவைத் தொகுதி ஆகும். இது திருவூர், விஜயவாடா கிழக்கு, விஜயவாடா மேற்கு, மைலவரம், நந்திகாமம் மற்றும் ஜக்கையபேட்டா ஆகிய தொகுதிகளுடன் விஜயவாடா மக்களவைத் தொகுதியின் ஏழு சட்டமன்றப் பிரிவுகளில் ஒன்றாகும்.

*மல்லாடி விஷ்ணு*, 2019ஆம் ஆண்டு ஆந்திரப் பிரதேச சட்டமன்றத் தேர்தலில் ஒய். எஸ். ஆர். காங்கிரசு கட்சியின் வேட்பாளராகப் போட்டியிட்டு வெற்றி பெற்று தொகுதியின் தற்போதைய சட்டமன்ற உறுப்பினராக உள்ளார். 2019 மார்சு 25ஆம் நாளின்படி இத்தொகுதியில் மொத்தம் 269,859 வாக்காளர்கள் உள்ளனர்.

## மண்டலங்கள்
சட்டமன்றத் தொகுதியில் உள்ளடக்கிய மண்டலம் மற்றும் மாநகரப் பிரிவுகள்:

## சட்டமன்ற உறுப்பினர்கள்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
விஜயவாடா மேற்கு சட்டமன்றத் தொகுதி

**விஜயவாடா மேற்கு சட்டமன்றத் தொகுதி** அல்லது (**பவானி புரம்** ) என்பது இந்தியாவின் ஆந்திரப் பிரதேசத்தின் என். டி. ஆர். மாவட்டத்தில் உள்ள ஒரு மாநில சட்டமன்றத் தொகுதியாகும். எல்லை நிர்ணய உத்தரவுகளின்படி (1967), தொகுதி உருவாக்கப்பட்டது. இது திருவூர், விஜயவாடா மத்திய, விஜயவாடா கிழக்கு, மைலவரம், நந்திகாமம் மற்றும் ஜக்கையாபேட்டா ஆகியவற்றுடன் விஜயவாடா மக்களவைத் தொகுதியின் ஏழு சட்டமன்றப் தொகுதிகளுள் ஒன்றாகும். 2019 ஆந்திரப் பிரதேச சட்டமன்றத் தேர்தலில் ஒய். எஸ். ஆர். காங்கிரஸ் கட்சியின் சார்பில் போட்டியிட்டு வெற்றி பெற்ற வேலம் பள்ளி சீனிவாச ராவ் இத்தொகுதியின் தற்போதைய சட்டமன்ற உறுப்பினர் ஆவார். 25 மார்ச்சு 2019-ன் படி இத்தொகுதியில் மொத்தம் 232,555 வாக்காளர்கள் உள்ளனர்.

## மண்டலங்கள்
இச்சட்டமன்றத் தொகுதியில் உள்ளமண்டலம் மற்றும் பகுதிகள்:

## சட்டமன்ற உறுப்பினர்கள்

## மேலும் பார்க்கவும்

* விஜயவாடா கிழக்கு சட்டமன்றத் தொகுதி
* விஜயவாடா மத்திய சட்டமன்றத் தொகுதி

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
கட்டக காயல்

**கட்டக காயல்**  (*Kattaka Kayal*) இந்தியாவின் கேரள மாநிலத்தில் உள்ள கொல்லம் நகரில் உள்ள **ஒரு நன்னீர்** ஏரியாகும்.  இந்த ஏரி வட்டக்காயலை இணைக்கிறது,  பரப்பளவில் மருதடியில் உள்ளது. இதனுடன் நகரத்தில்  அசுட்டமுடி ஏரியும் உள்ளது. .

## வரலாறு
கட்டக் காயல் என்பது கொல்லத்தில் உள்ள அசுட்டமுடி ஏரி மற்றும் வட்டக்காயலின் ஒரு பகுதியாகும். இரண்டு கிலோமீட்டர் நீளம் கொண்ட ஒரு  நீரோடை ஒரு காலத்தில் சக்திகுளங்கராவில் உள்ள பெரும்பாலான வணிக நடவடிக்கைகளுக்கு உயிர்நாடியாக இருந்தது. 50 ஆண்டுகளுக்கு முன் அதன் அகலம்  ஆகும்.  அப்போது கட்டக காயல் பாதையில் மூன்று படகுத் துறைகள் இருந்தன, மேலும் கடல் உணவுப் பொருட்களை ஏற்றுவதற்கும் இறக்குவதற்கும் பெரிய சரக்குக் கப்பல்கள் நிறுத்தப்படுவது அந்த நாட்களில் குயிலான் நகரத்தின் பொதுவான காட்சியாக இருந்தது. இது கரிமீன் மற்றும் பூமீன் உட்பட 20 க்கும் மேற்பட்ட உண்ணக்கூடிய மீன்களின் இருப்பிடமாகவும் இருந்தது.

## மறுமலர்ச்சி திட்டம்
வட்டகாயல்  மற்றும் கட்டக காயல் மறுமலர்ச்சி திட்டம் கொல்லத்தில் 1 நவம்பர் 2016 அன்று கொல்லம் மாநகராட்சி மேயர் வி. இராசேந்திரபாபு அவர்களால் தொடங்கப்பட்டது. *கட்டகாயல் புனர்சீவன பத்தாடி* என்பது சக்திகுளங்கரை சார்ந்த கலாச்சார அமைப்பான சாகர சம்சுகாரிகா சங்கத்தின் ஒரு முன் முயற்சியாகும். இந்த திட்டத்தின் முக்கிய நோக்கம், ஏரியை சுத்தம் செய்தல் மற்றும் விழிப்புணர்வு பிரச்சாரங்களை உள்ளடக்கிய பல்வேறு கட்டங்களின் மூலம் இரண்டு ஏரிகளையும் புதுப்பிக்க வேண்டும் என்பதாகும்.

## மேலும் பார்க்கவும்
* கொல்லம்
* அசுட்டமுடி

## மேற்கோள்கள்

பகுப்பு:கொல்லத்திலுள்ள சுற்றுலாத் தலங்கள்
பகுப்பு:கொல்லத்திலுள்ள ஏரிகள்
உருங்குசு

**ருங்குசு** அல்லது **ருங்குஸ்**, (மலாய்: *Rungus* அல்லது *Bangsa Rungus* அல்லது *Momogun Laut*; ஆங்கிலம்: *Rungus People* அல்லது *Momogun Rungus*; சீனம்: 莫莫根) என்பவர்கள் தென்கிழக்கு ஆசியா, போர்னியோ தீவைச் சேர்ந்த பூர்வீகப் பழங்குடி மக்களாகும்.  

கூடாட் தீபகற்பம், கோத்தா மருது, பித்தாசு பெங்கோகா தீபகற்பம், மற்றும் பெலூரான் (*Kudat Peninsular, Kota Marudu, Pitas Bengkoka Peninsular, Beluran*) சுற்றியுள்ள பகுதிகளிலும்; முதன்மையாக வடக்கு சபாவிலும் வசிக்கின்றனர். இவர்களை **டூசுன் லாவுட்** (*Dusun Laut*) என்று அழைப்பதும் உண்டு.

போர்னியோ டயாக் (*Dayak People*) இனக் குழுவின் ஒரு துணைக் குழுவினரான இவர்கள், ஒரு தனித்துவமான மொழி, உடை, கட்டிடக்கலை, பழக்க வழக்கங்கள் மற்றும் வாய்மொழி இலக்கியங்களை (*Oral Literature*) கொண்டுள்ளனர்.

## பொது

போர்னியோவில் உள்ள மற்ற பழங்குடி இனக் குழுக்களை (*Indigenous Ethnic Groups in Borneo*) போலவே, ருங்குசு மக்களின் கலாசாரமும் தானிய வகையான அரிசியைச் சுற்றியே அமைகிறது. இருப்பினும், தென்னை, வாழை பயிரிடுதல் இவர்களின் பண வருமானத்திற்கு உதவியாய் இருக்கின்றன. 

பழைமை முறையிலான தறிநெசவு (*Backstrap Loom*) மூலமாகப் பெண்கள் துணி நெய்கிறார்கள். மேலும் மணி வேலைப்பாடுகளில் இருந்து வீட்டு பாத்திரங்களை உருவாக்குகிறார்கள்.  

### நவீன வாழ்க்கை

ருங்குசுகள் பலர் இப்போது நகரங்களில் வேலை செய்து வருகிறார்கள். மேலும் இவர்கள் நீளவீடு (*Long House*) வாழ்க்கையைக் கைவிட்டு நவீன மலேசிய சமுதாய வாழ்க்கையில் ஐக்கியமாகியும் வருகிறார்கள்.

மோமோகன் ருங்குசு (*Momogun Rungus*) எனும் ருங்குசு மக்களின் எழுத்து முறைமை மிகவும் பழமையான பாரம்பரிய எழுத்துகளைக் கொண்டுள்ளது. இது சித்திர எழுத்து (*Hieroglyph*) எழுதும் வடிவங்களில் ஒன்றாகும். ருங்குசு மொழியில் (*Rungus Language*) சூரிப் (*Surip Momogun*) என்று அழைக்கப்படுகிறது.

### ஆன்மவாதம்

பாரம்பரியமாக அகமா லாபஸ் (*Agama Labus*) அல்லது லாபஸ் மதம் (*Labus Religion*) எனும் ஒரு நம்பிக்கை இவர்களிடம் உள்ளது. இதை ஆன்மவாதம் (*Animism*) என்று சிலர் முத்திரை குத்துகிறார்கள். ஆண் பாதிரியாரை ராம்பகான் (*Rampahan*) என்றும் பெண் பாதிரியாரை போபோலிசன் (*Bobolizan*) என்றும் அழைக்கிறார்கள். இருப்பினும் பெரும்பாலான ருங்குசுக்கள் இப்போது கிறிசுதவர்களாக மாறி விட்டனர்.

## மேற்கோள்கள்

## மேலும் காண்க
* கடசான்
* கடசான்-டூசுன்
* கடசான் மொழி
* மூருட்
* லுன் பாவாங்

## வெளி இணைப்புகள்

* Rungus Dusun, Encyclopedia of World Cultures Supplement, Appell, George, 2002
* The Kastum family of Kudat, Sabah
* Dr Felix Akiam (2015). Inventori Budaya Etnik Negeri Sabah - Etnik Momogun Rungus (Terbitan Lembaga Kebudayaan Negeri Sabah)

பகுப்பு:சபா
பகுப்பு:போர்னியோ
பகுப்பு:மலேசிய மக்கள்‎
பகுப்பு:இந்தோனேசிய மக்கள்‎
பகுப்பு:தென்கிழக்காசிய இனக்குழுக்கள்
பகுப்பு:மலேசியப் பழங்குடிகள்
ஈஸ்வர்லால் ஜெயின்

**ஈஸ்வர்லால் சங்கர்லால் ஜெயின்** (*Ishwarlal Shankarlal Jain*) (பி 21 மே 1946, ஜாம்னர், ஜல்கான் மாவட்டம்), தேசியவாத காங்கிரசு கட்சியின் அரசியல்வாதி, இந்திய நாடாளுமன்றத்தின் மேல்சபையான மாநிலங்களவையில் மகாராஷ்டிராவைப் பிரதிநிதித்துவப்படுத்தும் இந்திய நாடாளுமன்ற உறுப்பினர் ஆவார். இவர் ஜல்கான் மாவட்டத்தில் உள்ள ஜாம்னரைச் சேர்ந்தவர். இவரின் மகன் மணீஷ் ஜெயின் மகாராஷ்டிர அரசில் தேசியவாத காங்கிரசு கட்சி சார்பில் முன்னாள் மேலவை உறுப்பினராக இருந்தவர் ஆவார்.

## மேற்கோள்கள்

பகுப்பு:1946 பிறப்புகள்
பகுப்பு:வாழும் மக்கள்
பகுப்பு:தேசியவாத காங்கிரசு அரசியல்வாதிகள்
பகுப்பு:மகாராட்டிர அரசியல்வாதிகள்
எழும்பூர் நீதிமன்ற வளாகம்

**எழும்பூர் நீதிமன்ற வளாகம்** (*Egmore court complex*) இந்தியாவின் தமிழ்நாடு மாநிலத்திலுள்ள சென்னை நகரின் எழும்பூர் பகுதியில் நகராட்சி  நீதித் துறை நடுவர் நீதிமன்றங்களுக்காக 1916 ஆம் ஆண்டில் ஆங்கிலேயர்களால் கட்டப்பட்டது.

நீதிமன்ற வளாகத்தில் தலைமை பெருநகர நீதித்துறை நடுவர் நீதிமன்றம் 1, கூடுதல் பெருநகர நீதித்துறை நடுவர் நீதிமன்றம் 1, பொருளாதார குற்றப்பிரிவு நீதிமன்றம் 2, துணை நீதிபதி நிலை நீதிமன்றங்கள் 2, குற்றவியல் நீதித்துறை நடுவர் நீதிமன்றம் 6, சென்னை மாநகராட்சி நீதிமன்றங்கள் (அல்லிக்குளம்) 2 மற்றும் நடமாடும் நீதிமன்றங்கள் 2 ஆகியவை இடம்பெற்றுள்ளன. 2015 ஆம் ஆண்டில், பொதுப்பணித் துறை நீதிமன்ற வளாகத்தின் மறுசீரமைப்புப் பணிகளை மேற்கொண்டது. ஆனால் செயல்முறை 2017 இல் மட்டுமே தொடங்கப்பட்டது, அதே ஆண்டில் முடிக்கவும் எதிர்பார்க்கப்பட்டது. புனரமைப்புக்கான தொழில்நுட்ப உதவி பாரம்பரிய கட்டமைப்புகளுக்கான பாதுகாப்பு மூலம் வழங்கப்பட்டது. 

எதிர்பார்த்ததை விட அதிக சேதம் ஏற்பட்டதாகப் பொதுப்பணித் துறையினர் புகாரளித்ததால், காலக்கெடு 2018 வரை நீட்டிக்கப்பட்டது. நாடாளுமன்ற  தேர்தலுக்கான மாதிரி நடத்தை விதிகள் காரணமாக, புதுப்பிக்கப்பட்ட பிறகு உடனடியாக நீதிமன்ற வளாகம் தொடங்கப்படவில்லை.

நீதிமன்ற வளாகம் இறுதியாக டிசம்பர் 2018 ஆம் ஆண்டு திசம்பர் மாதத்தில் திறக்கப்பட்டது. புதுப்பிக்கப்பட்ட காலத்தில், நீதிமன்றங்கள் அல்லி குளம் வளாகத்தில் செயல்பட்டன. 

## இவற்றையும் காண்க
*அமர்வு நீதிமன்றம்

## மேற்கோள்கள்

பகுப்பு:சென்னைக் கட்டிடங்கள்
பருவா தொடருந்து நிலையம்

**பருவா தொடருந்து நிலையம்** (*Baruva railway station*) இந்தியாவின் ஆந்திரப்பிரதேச மாநிலம் குர்தா சாலை-விசாகப்பட்டினம் பிரிவில் உள்ளது. கிழக்கு கடற்கரை இரயில்வே மண்டலத்தின் குர்தா சாலை இரயில்வே கோட்டத்தின் கீழ் அவுரா-சென்னை பிரதான பாதையின் ஒரு பகுதியான இந்நிலையம் சிறீகாகுளம் மாவட்டத்தில் உள்ள கொர்லம், பருவாவில் அமைந்துள்ளது.

## வரலாறு
1893 மற்றும் 1896 ஆம் ஆண்டுகளுக்கு இடையில், கட்டாக் முதல் விசயவாடா வரையிலான கடற்கரை இரயில் பாதை கிழக்கு கடற்கரை மாநில இரயில்வேயால் கட்டப்பட்டு போக்குவரத்திற்காக திறக்கப்பட்டது. இப்பாதை பல கட்டங்களாக மின்மயமாக்கப்பட்டது. குர்தா-விசாகப்பட்டினம் பகுதி 2002 ஆம் ஆண்டில் முழுமையாக மின்மயமாக்கப்பட்டது மற்றும் அவுரா-சென்னை வழி 2005 ஆம் ஆண்டில் முழுமையாக மின்மயமாக்கப்பட்டது.

## மேற்கோள்கள்

பகுப்பு:ஆந்திரப் பிரதேசத் தொடருந்து நிலையங்கள்
போரஞ்சு சட்டமன்றத் தொகுதி

**போரஞ்சு சட்டமன்றத் தொகுதி** (*Bhoranj Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது ஹமீர்ப்பூர் மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். ஹமீர்ப்பூர் மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 36 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:இமாச்சலப் பிரதேச சட்டமன்றத் தொகுதிகள்
பகுப்பு:ஹமீர்ப்பூர் மாவட்டம், இமாச்சலப் பிரதேசம்
ஐயப்பன் கோயில்

**ஐயப்பன் கோயில்** என்பது இந்துக் கோயிலின் கருவறையில் ஐயப்பன் அம்சமாக விளங்கும் மூலவர் தெய்வம் வீற்றிருக்கும் பட்சத்தில், அக்கோயில் ஐயப்பன் கோயில் என்று அழைக்கப்படுகிறது. ஒவ்வோர் ஐயப்பன் கோயிலிலும், ஸ்ரீசக்கரத்தின் மீது சின்முத்திரையுடன் அமர்ந்த கோலத்தில் சுமார் இரண்டு அடி உயரத்திற்கு மிகாமல், ஐயப்பன் சுவாமி பக்தர்களுக்கு அருள்பாலிக்கிறார். ஐயப்பன் கோயில்களில் *** தத்துவமஸி *** என்று ஒரு குறிப்பு காணப்படும். தத்+துவம்+அஸி என்று அறியப்படும் அந்தக் குறிப்பானது, 'நீ எதைத் தேடி வந்தாயோ, அதுவாகவே நீ இருக்கிறாய்' என்று பொருள்படும். அதாவது, ஒவ்வொருவருக்குள்ளும் தெய்வீகத் தன்மை நிரம்பியுள்ளது என்பதை உணர வேண்டும் என்பதின் சாராம்சம் அது. மேலும், ஐயப்பன் கோயிலில் 18 படிகள் கொண்ட ஓர் அமைப்பு காணப்படுகிறது. அது கீழ்க்கண்ட தத்துவங்களை உணர்த்துகிறது.

### 18 படிகளின் தத்துவங்கள்
# பிறப்பு நிலையற்றது
# சாங்கிய யோகம்
# கர்ம யோகம்
# ஞான யோகம்
# சன்னியாசி யோகம்
# தியான யோகம்
# ஞான விஞ்ஞான யோகம்
# அட்சர பிரம்ம யோகம்
# ராஜவித்யா ராஜகுஹ்ய யோகம்
# விபூதி யோகம்
# விஸ்வரூப தரிசன யோகம்
# பக்தி யோகம்
# சேஷத்ர விபாக யோகம்
# குணத்ரய விபாக யோகம்
# புருஷோத்தம யோகம்
# தைவாசுரஸம்பத் விபாக யோகம்
# ச்ராத்தாதரய விபாக யோகம்
# மோட்ச சன்னியாச யோகம்

கேரளாவிலுள்ள சபரிமலை அய்யப்பன் கோயில், ஆரியங்காவு ஐயப்பன் கோவில், அச்சன்கோவில் தர்மசாஸ்தா கோயில், குளத்துப்புழை அய்யப்பன் கோவில், எருமேலி தர்மசாஸ்தா கோயில் தமிழ்நாட்டின் சென்னையிலுள்ள இராஜா அண்ணாமலைபுரம் ஐயப்பன் கோயில், கோயம்புத்தூரின் சித்தாபுதூர் ஐயப்பன் கோயில், கன்னியாகுமரி மாவட்டத்தின் கோட்டாறு பகுதியிலுள்ள சுவாமி ஐயப்பன் கோயில், மதுரையிலுள்ள தல்லாகுளம் பகுதியில் அமைந்துள்ள அய்யப்பன் கோயில் ஆகியவை சில முக்கிய ஐயப்பன் கோயில்களாகும்.

## மேற்கோள்கள்
எஸ். எஸ். காலனி, மதுரை

**எஸ்.எஸ். காலனி** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில்,  (அதாவது, 9.922100°N, 78.095500°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 162 மீட்டர் உயரத்தில் அமைந்துள்ள ஒரு புறநகர்ப் பகுதியாகும். மதுரை, ஆரப்பாளையம், விளாங்குடி, கூடல் நகர், அரசரடி, தத்தனேரி, காளவாசல், கோச்சடை, பழங்காநத்தம், சிம்மக்கல், யானைக்கல் ஆகியவை எஸ்.எஸ். காலனி பகுதிக்கு அருகிலுள்ள முக்கிய புறநகர்ப் பகுதிகளாகும்.

எஸ்.எஸ். காலனி பகுதியிலிருந்து மதுரை - ஆரப்பாளையம் பேருந்து நிலையம் சுமார் 3.5 கி.மீ. தூரத்தில் அமையப் பெற்றுள்ளது. இங்கிருந்து சுமார் 2.5 கி.மீ. தூரத்தில் மதுரை - பெரியார் பேருந்து நிலையம் மற்றும் சுமார் 9.5 கி.மீ. தொலைவில் மதுரை எம்.ஜி.ஆர் ஒருங்கிணைந்த பேருந்து நிலையம் ஆகியவை உள்ளன. மேலும், எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 2 கி.மீ. தூரத்திலேயே அமைந்திருக்கிறது. எஸ்.எஸ். காலனி பகுதியிலிருந்து சுமார் 14 கி.மீ. தொலைவில் அவனியாபுரம் பகுதியில் மதுரை வானூர்தி நிலையம் சிறப்புற அமைந்துள்ளது.

எஸ்.எஸ். காலனி பகுதியானது, மதுரை மத்தி (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021-ஆம் ஆண்டு நடத்தப்பட்ட தேர்தலில் வெற்றி பெற்றவர் பி.டி.ஆர். பழனிவேல் தியாகராஜன் ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019-ஆம் ஆண்டு நடத்தப்பட்ட தேர்தலில் வெற்றி பெற்றார்.

## மேற்கோள்கள்

பகுப்பு:மதுரை
காக்கிநாடா ஊரக சட்டமன்றத் தொகுதி

**காக்கிநாடா ஊரகச் சட்டமன்றத் தொகுதி** (*Kakinada Rural Assembly constituency*) என்பது இந்தியாவின் ஆந்திரப் பிரதேசத்தின் காக்கிநாடா மாவட்டத்தில் உள்ள ஒரு மாநில சட்டமன்றத் தொகுதி ஆகும். இது துனி, பிரதிபாடு, பிதாபுரம், பெத்தபுரம், காக்கிநாடா நகரம் மற்றும் ஜக்கம்பேட்டா ஆகிய ஏழு சட்டமன்றத் தொகுதிகளுடன் காக்கிநாடா மக்களவைத் தொகுதியின் ஒரு பகுதியாகும்.

2019ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரசு கட்சியின் சார்பில் போட்டியிட்ட குறசாலா கண்ணபாபு வெற்றி பெற்றுத் தொகுதியின் தற்போதைய சட்டமன்ற உறுப்பினராக உள்ளார். மார்ச் 2019 நிலவரப்படி, தொகுதியில் உள்ள மொத்தம் 249,011 வாக்காளர்கள் உள்ளனர்.

## மண்டலங்கள்
சட்டமன்றத் தொகுதியைச் சேர்ந்த மூன்று மண்டலங்கள் கரப்பா, காக்கிநாடா ஊரகம் மற்றும் காக்கிநாடா நகர்ப்புற மண்டலம் (பகுதி) காக்கிநாடா நகர்ப்புற (மாநகரம்) (பகுதி) காக்கிநாடா (மாநகரம்) பகுதி எண். 66 முதல் 70 வரை.

## சட்டமன்ற உறுப்பினர்கள்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
பகுப்பு:காக்கிநாடா மாவட்டம்
காரா கானிய கானரசு

**காரா கானிய கானரசு** (Kara khanid khanate) என்பது ஒரு துருக்கிய மக்கள் குழுவினரின் கானரசு ஆகும். இது நடு ஆசியாவை 9ஆம் நூற்றாண்டு முதல் 13ஆம் நூற்றாண்டின் ஆரம்பம் வரை ஆண்டது.

இக்கானரசு நடு ஆசியாவில் திரான்சாக்சியானாவை வென்றது. அப்பகுதியை 999 மற்றும் 1211க்கு இடையில் ஆண்டது. திரான்சாக்சியானாவில் இவர்களது வருகையானது நடு ஆசியாவில் ஈரானிய ஆதிக்கத்திலிருந்து துருக்கிய ஆதிக்கத்திற்கான ஒரு தீர்க்கமான மாற்றத்தைக் குறித்தது. எனினும், கானியர்கள் படிப்படியாக பாரசீக-அரபு முஸ்லிம் கலாச்சாரத்தில் இணைந்தனர். அதே நேரத்தில், தங்களது பூர்விகத் துருக்கியக் கலாச்சாரத்தின் சில அம்சங்களையும் தக்க வைத்துக் கொண்டனர்.

காரா கானிய கானரசின் தலைநகரங்கள் கஷ்கர், பலசகுன், உசுகென் மற்றும் சமர்கந்து ஆகியவையாகும். 1040களில் இந்தக் கானரசானது கிழக்கு மற்றும் மேற்குக் கானரசுகளாகப் பிரிந்தது. 11ஆம் நூற்றாண்டின் பிற்பகுதியில் செல்யூக் பேரரசுக்குப் பணிந்ததாகவும், 12ஆம் நூற்றாண்டின் நடுப்பகுதியில் காரா கிதை அரசுக்குப் பணிந்ததாகவும் இது திகழ்ந்தது. 1211இல் கிழக்குக் கானரசானது முடிவுக்கு வந்தது. 1213இல் மேற்குக் கானரசானது குவாரசமியப் பேரரசால் முடித்து வைக்கப்பட்டது.

காரா கானிய கானரசின் வரலாறானது சிதறுண்ட மற்றும் பெரும்பாலும் முரண்பாடாக எழுதப்பட்ட நூல்களில் இருந்து மீள் உருவாக்கம் செய்யப்படுகிறது. இவர்கள் நாணயவியல் குறித்த ஆய்வுகளும் இவ்வாறே உள்ளன.

## மேலும் காண்க
* கானரசு
* கோக் துருக்கியர்கள்
* உயுகுர் ககானரசு
* உய்குர் மக்கள்

## உசாத்துணை
### மேற்கோள்கள்

பகுப்பு:நடு ஆசியாவின் முன்னாள் நாடுகள்
இந்தியக் குடியரசுக் கட்சி (காம்ப்ளே)

[வலது|thumb|100x100px| இந்தியாவின் பல்வேறு [தலித் கட்சிகள் பயன்படுத்தும் கொடி]]
**இந்தியக் குடியரசுக் கட்சி (காம்ப்ளே)** என்பது இந்தியாவில் உள்ள ஒரு அரசியல் கட்சியாகும். இது அம்பேத்கரிய இந்தியக் குடியரசுக் கட்சியின் பிளவுக் குழுவாகும். இக்கட்சியின் தலைவர் பி. சி. காம்ப்ளே ஆவார். இக்கட்சி தலித்துகள் மத்தியில் மகாராட்டிராவில் செயல்படுகிறது.

சமீபத்தில் பிரகாஷ் அம்பேத்கரின் பரிபா பகுஜன் மகாசங்காவைத் தவிர இந்தியக் குடியரசுக் கட்சியின் அனைத்து பிரிவுகளும் மீண்டும் ஒன்றிணைந்து ஒன்றுபட்ட "இந்தியக் குடியரசுக் கட்சியை " உருவாக்க முயன்றன.

## மேற்கோள்கள்

பகுப்பு:மகாராட்டிர அரசியல் கட்சிகள்
கறுமுக செம்பகம்

**கறுமுக செம்பகம்** (*Black-faced coucal*-*சென்ட்ரோபசு மெலனோப்சு*) என்பது குகுலிடே குடும்பத்தில் உள்ள ஒரு குயில் சிற்றினம் ஆகும். இது பிலிப்பீன்சில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.

## மேற்கோள்கள்

பகுப்பு:செம்பகம்
பகுப்பு:பிலிப்பீனிய உயிரினங்கள்
பகுப்பு:அகணிய உயிரிகள்
துவாரான் மாவட்டம்

**துவாரான் மாவட்டம்**; (மலாய்: *Daerah Tuaran*; ஆங்கிலம்: *Tuaran District*) என்பது மலேசியா, சபா மாநிலம், மேற்கு கரை பிரிவில் உள்ள ஒரு நிர்வாக மாவட்டம் ஆகும். இந்த மாவட்டத்தின் தலைநகரம் துவாரான் நகரம் (*Tuaran Town*).
 
சபா, மேற்கு கரை பிரிவில் உள்ள ஏழு மாவட்டங்களில் துவாரான் மாவட்டமும் ஒன்றாகும். சபா மாநிலத்தின் தலைநகரமான கோத்தா கினபாலுவில் இருந்து 32 கி.மீ. தொலைவில் உள்ளது.

## பொது

**[[சபா]]** மாநிலத்தின் மேற்கு கரை பிரிவில் உள்ள மாவட்டங்கள்:

* கோத்தா பெலுட் மாவட்டம் (*Kota Belud District*)
* கோத்தா கினபாலு மாவட்டம் (*Kota Kinabalu District*)
* பாப்பார் மாவட்டம் (*Papar District*)
* பெனாம்பாங் மாவட்டம் (*Penampang District*) 
* புத்தாத்தான் மாவட்டம் (*Putatan District*)
* ரானாவ் மாவட்டம் (*Ranau District*)
* துவாரான் மாவட்டம் (*Tuaran District*)

## வரலாறு

**துவாரான்** என்ற பெயரின் தோற்றம் ஓரளவுக்கு இன்னும் அறியப் படாமல் உள்ளது. இருப்பினும் பிரித்தானியர்களின் வருகைக்கு முன்பே இருந்து துவாரான் நகரில் ஒரு குடியேற்றம் இருந்துள்ளது. 1800-ஆம் ஆண்டுகளில் இசுடாம்போர்டு இராஃபிள்சு துவாரான் எனும் பெயரைப் பயன்படுத்தி உள்ளார்.

இசுடாம்போர்டு இராஃபிள்சு (*Stamford Raffles*), 1811–ஆம் ஆண்டில் இருந்து 1815-ஆம் ஆண்டு வரை டச்சு கிழக்கிந்திய நிர்வாகத்தில் துணைநிலை ஆளுநர் பதவியில் இருந்தார். 1813–ஆம் ஆண்டில் ஜாவாவின் ஆளுநராகவும் இருந்தார். 

### இசுடாம்போர்டு இராபிள்சு

அந்தக் காலக் கட்டத்தில் துவாரான், தெம்பாசு (*Tempasuk*) பகுதிகள் கடல் கொள்ளைகளால் பாதிக்கப்பட்டு இருந்தன. இந்தக் கடல் கொள்ளைகளை ஒடுக்குமாறு இசுடாம்போர்டு இராபிள்சை புரூணை சுல்தான் கேட்டுக் கொண்டார். 

இந்தியாவில் இருந்த பிரித்தானிய (*East India Company*) செயலாளருக்கு இசுடாம்போர்டு இராஃபிள்சு அனுமதி கேட்டு கடிதம் அனுப்பி இருந்தார். அந்தக் கடிதத்தில் துவாரான் எனும் பெயர் பயன்படுத்தப்பட்டு உள்ளது.

## நிர்வாகப் பிரிவு

## காட்சியகம்

File:Tuaran Sabah MasjidAnNur-01.jpg|அன்னூர் மசூதி.
File:Tuaran Sabah AnglicanChurch-05.jpg|செயின்ட் ஆண்ட்ரூ ஆங்கிலிகன் தேவாலயம்.
File:Tuaran Sabah LingSanPagoda-06.jpg|லிங் சான் புத்தவிகாரம்.
File:Tuaran, Sabah, Malaysia - panoramio (42).jpg|துவாரான் விதான நடைபாதை.
File:Tuaran Sabah TownViews-15.jpg|துவாரான் கடைவீதிகள்.


## மேற்கோள்


## மேலும் படிக்க
* 
* 
* 

## வெளி இணைப்புகள்

* Tuaran District Council
* Tuaran District Office

## மேலும் பார்க்கவும்
* மலேசியாவின் மாவட்டங்கள்

பகுப்பு:சபா
பகுப்பு:மலேசியாவின் மாவட்டங்கள்
பகுப்பு:சபா மாநிலத்தின் மாவட்டங்கள்‎
அம்மன் கோயில்

**அம்மன் கோயில்** என்பது இந்துக் கோயிலின் கருவறையில் அம்மன் அம்சமாக விளங்கும் மூலவர் தெய்வம் வீற்றிருக்கும் பட்சத்தில், அக்கோயில் அம்மன் கோயில் என்று அழைக்கப்படுகிறது. பெரும்பாலும் பெண் தெய்வங்கள் 'அம்மன்' என்ற பொதுப் பெயரால் குறிப்பிடப்படுகின்றனர்.

காஞ்சிபுரம் மாவட்டத்திலுள்ள காமாட்சி அம்மன் கோயில், மதுரை மாவட்டத்திலுள்ள மீனாட்சி அம்மன் கோயில், சென்னை மாவட்டத்திலுள்ள தேவி கருமாரி அம்மன் கோயில், சென்னை மாவட்டத்திலுள்ள மாங்காடு காமாட்சி அம்மன் கோயில், தஞ்சாவூர் மாவட்டத்திலுள்ள புன்னைநல்லூர் மாரியம்மன் கோயில், கோயம்புத்தூர் மாவட்டத்திலுள்ள பண்ணாரி மாரியம்மன் கோயில், திருச்சிராப்பள்ளி மாவட்டத்திலுள்ள சமயபுரம் மாரியம்மன் கோயில், விருதுநகர் மாவட்டத்திலுள்ள இருக்கன்குடி மாரியம்மன் கோயில், கோயம்புத்தூர் மாவட்டத்திலுள்ள பொள்ளாச்சி மாசாணியம்மன் கோயில் கன்னியாகுமரி மாவட்டத்திலுள்ள பகவதி அம்மன் கோயில் ஆகியவை சில முக்கியமான அம்மன் கோயில்களாகும்.

## மேற்கோள்கள்
 

பகுப்பு:அம்மன் கோயில்கள்
கேத்திரி மன்னர் அஜித் சிங்

**கேத்திரி மன்னர் அஜித் சிங்** (**Raja Ajit Singh**) (16 அக்டோபர் 1861 – 18 சனவரி 1901) பிரித்தானிய இந்தியாவின் இராஜபுதனம் முகமையின் கீழிருந்த செகாவதி பிரதேசத்தின்  கேத்திரி சமஸ்தானத்தை 1870 முதல் 1901 முடிய ஆட்சி செய்தவர். இவர்  சுவாமி விவேகானந்தரின் நெருங்கிய நண்பரும், சீடரும் ஆவார். சுவாமி விவேகானந்தர் 1891, 1893 மற்றும் 1897 ஆண்டுகளில் கேத்திரி சென்று மன்னர் அஜித் சிங்கை சந்தித்துள்ளார். 1893ஆம் ஆண்டில் சுவாமி விவேகானந்தர் சிகாகோவில் நடைபெற்ற உலகச் சமயங்களின் பாராளுமன்றத்தில் பேச கேத்திரி மன்னர் அஜித் சிங் உற்சாகம் ஊட்டியதுடன், 1891ஆம் ஆண்டு முதல் கொல்கத்தாவில் இருந்த சுவாமி விவேகானந்தரின் தாய்க்கு மாதம் ரூபாய் 100 அனுப்பி வைத்தார். 

மன்னர் அஜித் சிங்கிற்கு 1 டிசம்பர் 1898 அன்று விவேகானந்தர் எழுதிய கடிதத்தில், தன் தாய் புவனேஸ்வரி தேவியின் மறைவிற்குப் பிறகும் பேலூர் மடத்திற்கு நிரந்தரமாக நிதியுதவி செய்ய கேட்டுக் கொண்டார்.

## வரலாறு

கேத்திரி சமஸ்தான மன்னர் பதே சிங், அஜித் சிங்கை தத்தெடுத்து வளர்த்தார். 1870ல் பதே சிங்கின் மறைவிற்குப் பின்னர் அஜித் சிங் கேத்ரி சமஸ்தானத்தின் மன்னராக முடிசூட்டப்பட்டார். மன்னர் அஜித் சிங் கலை மற்றும் இசையை ஆதரித்தவர். 1897ல் விக்டோரியா மகாராணியின் வைர விழாவிற்கு இங்கிலாந்து சென்றார். 
## சுவாமி விவேகானந்தருடன் நட்பு

1891ஆம் ஆண்டில் விவேகானந்தருடன் முதல் சந்திப்பிலிருந்து, அஜித் சிங் சனவரி 1901ல் இறக்கும் வரை விவேகானாந்தரின் நண்பராகவும், சீடராகவும் கேத்திரி மன்னர் அஜித் சிங் விளங்கினார். விவேகானந்தர் 22 நவம்பர் 1898 அன்று அஜித் சிங்கிற்கு எழுதிய கடிதத்தில், தன் வாழ்வில் கிடைத்த ஒரே நண்பன் என அஜித் சிங் என குறிப்பிட்டிருந்தார்.
## கேத்திரியில் இராமகிருஷ்ண இயக்கத்தின் கிளையை நிறுவுதல்
அஜித் சிங்கின் பேரன் பகதூர் சர்தார் சிங் என்பவர் 1958ம் ஆண்டில் கேத்திரி நகரத்தில் இராமகிருஷ்ணா இயக்கத்தின் கிளையை நிறுவி, அக்கட்டிடத்திற்கு *விவேகானந்தர் நினைவுக் கோயில்* எனப்பெயரிட்டார்.
## இதனையும் காண்க
* கேத்திரி

## மேற்கோள்கள்

## வெளி இணைப்புகள்

*ramakrishna mission&ajit-vivek museum khetri
* Ramakrishna Mission Khetri

பகுப்பு:1861 பிறப்புகள்
பகுப்பு:1901 இறப்புகள்
பகுப்பு:இராஜஸ்தான் வரலாறு
பகுப்பு:இந்திய அரசர்கள்
எல்லாப்புரா சட்டமன்றத் தொகுதி

**எல்லாப்புரா சட்டமன்ற தொகுதி** (*Yellapur Assembly constituency*) இந்தியாவில் உள்ள கர்நாடகா மாநிலத்தின் 224 கர்நாடகா சட்டமன்ற தொகுதிகளில் ஒன்றாகும்.

இத்தொகுதி வட கன்னட மாவட்டத்தின் ஒரு பகுதியாகும்.

## சட்டப் பேரவை உறுப்பினர்கள்

## தேர்தல் முடிவுகள்
### 2018

## மேலும் பார்க்கவும்
* வட கன்னட மாவட்டம்

## மேற்கோள்கள்

பகுப்பு:உத்தர கன்னட மாவட்டம்
பகுப்பு:கர்நாடக சட்டமன்றத் தொகுதிகள்